152. löggjafarþing 2021–2022.

Þingskjal 309 — 213. mál.

Fyrirspurn

til félagsmála- og vinnumarkaðsráðherra um áfrýjun dóms Landsréttar
um útreikning sérstakrar framfærsluuppbótar.

Frá Þorbjörgu Sigríði Gunnlaugsdóttur.

1.	Hverjar voru lagalegar og pólitískar forsendur þáverandi félagsmálaráðherra um áfrýjun dóms Landsréttar frá 1. október 2021 í máli nr. 536/2020, sem ríkið hafði tapað á báðum dómstigum, til Hæstaréttar?

2.	Hvaða ráðgjöf lá fyrir um áhrif niðurstöðu dóms Landsréttar, m.a. á réttindi lífeyris
þega?

3.	Hversu margir einstaklingar hafa sætt skerðingum á svokallaði sérstakri framfærslu
uppbót skv. 2. mgr. 9. gr. laga um félagslega aðstoð, nr. 99/2007, samkvæmt þessari framkvæmd laganna?

4.	Deilir ráðherra þeirri sýn að forsendur séu fyrir því að ríkið láti reyna á málið á þriðja dómstigi?

5.	Mun ráðherra taka málið upp á vettvangi ríkisstjórnar að nýju?

Skriflegt svar óskast.

Greinargerð.

Á ríkisstjórnarfundi 26. október sl. var dómur Landsréttar frá 1. október 2021 í máli nr. 536/2020 til umræðu af hálfu félags- og barnamálaráðherra samkvæmt dagskrá. Með dóm
inum var staðfestur dómur Héraðsdóms Reykjavíkur í máli nr. E-2516/2020 sem laut að því að Tryggingastofnun ríkisins hefði ekki lagastoð fyrir því að lækka greiðslur sérstakrar framfærsluuppbótar samkvæmt lögum um félagslega aðstoð með vísan til búsetu í öðru landi.